ДО 
Г-Н ДЕЯН ГЕРАСИМОВ
ОБЩИНСКИ СЪВЕТНИК 
ОТ ГРУПАТА НА ПП -ДБ


 Oтносно: питане вх. №ОбС-933/06.07.2026 г относно практика за удължаване на срока за отговор на питания на общински съветници


     УВАЖАЕМИ ГОСПОДИН ГЕРАСИМОВ,

В отговор на Ваше питане постъпило в Общински съвет Русе с вх. №ОбС-933/06.07.2026 г относно практика за удължаване на срока за отговор на питания на общински съветници Ви предоставям следната информация по поставените от Вас въпроси:

1. Постъпилите питания от общинските съветници се регистрират в Общински съвет Русе с входящ номер и  незабавно се изпращат за отговор през деловодната система на Община Русе, при спазване на изискванията на чл.104 и сл. от ПРАВИЛНИК ЗА ОРГАНИЗАЦИЯТА И ДЕЙНОСТТА НА ОБЩИНСКИ СЪВЕТ – РУСЕ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ /Правилника/. 
На основание чл.33 ал.1 т.4 ЗМСМА на питането се отговаря устно или писмено на следващото заседание , освен ако съветът реши друго. 
На основание чл.27 ал.6 от ЗМСМА Председателят на общинския съвет изготвя и внася за разглеждане два пъти годишно отчет за дейността на съвета и неговите комисии. В общински съвет-Русе това стана на сесиите през м. януари и м.юли всяка година. В тези отчети са посочени и питанията за съответния период. 
Според отчетите, до сесията през  юни.2026 г, са постъпили 255 питания. 
На страницата на Общински съвет Русе има раздел „Регистър на питания“, който съдържа  Публичен електронен регистър на питания. В него се публикуват питанията и отговорите по тях. 
В регистъра са вписани 241 питания от началото на мандата на този общински съвет.
Всеки гражданин може да се запознае с конкретното питане и отговора на същото. 
Първото питане за този мандат е регистрирано на 19/01/2024 г. в Регистър на питания и е от общ. съветник Елеонора Николова. /стр. 13 от регистъра към момента/, а последното, на което е отговорено е от Костадин Георгиев относно публикуване на предложения и докладни на интернет страницата на Община Русе, публикувано на 04/07/2026г. в Регистър на питания
2. Удължаване на срока е възможно на основание чл.105 ал.2 от Правилника, както сте посочили в питането си. За удължаването не се води отделно записване, поради което е практически е невъзможно с точност  да се отговори по колко питания е поискано удължаване на срока. Липсва статистика за това. 
3. По отношение на кои съветници е прилагана разпоредбата на чл.105 ал.2 от Правилника-също няма данни и не е водена такава  статистика.
4. Наистина в правилника не е предвидено нито основание, нито са предвидени мотиви за отлагането, поради което явно преценката за това е на кмета, доколкото той е посочен в текста на чл.105 ал.2. въпреки това във всяко писмо е посочен кратък мотив /основание/ за отлагането.
5. От протоколите от сесиите е видно, че председателят на Общинския съвет в началото на заседанието обявява брой на питанията, брой отлагания, ако има такива, колко от тях са с писмен и колко с устен отговор, както и самите питания от кого и за какво са и т.н. 

Например в ПРОТОКОЛ ОТ 34-то ЗАСЕДАНИЕ НА ОБЩИНСКИ СЪВЕТ-РУСЕ, проведено на 28 май 2026 година, начало 09:00 часа е записано : „Акад. Христо Белоев: Питанията да обявя, 16 питания, четири от тях има писма за отлагане. Деян Герасимов относно бъдещето и поддръжката на сградата на бившето руско консулство, това е внесено извън срока, той знае. За следващото заседание от Митко Кунчев относно приходи от наеми на общински жилища, от Деян Герасимов относно финансиране, управленска структура и кадрово обезпечаване на Международния младежки център. От Орлин Дяков относно ремонтни дейности в сградата на Доходното здание….“
 


ПРЕДСЕДАТЕЛ:

                    (акад. Христо Белоев, дтн)
